CHOW ออกหุ้นกู้ไม่เกิน 1 พันลบ.อายุ 2 ปี ดบ.คงที่ 5.25%
CHOW ออกหุ้นกู้ไม่เกิน 1 พันลบ.อายุ 2 ปี ดบ.คงที่ 5.25% ต่อปี,ขาย 11-13 ม.ค.59 ผ่านบล.เอเชีย พลัส ซึ่งเป็นผู้จัดการการจัดจำหน่ายหุ้นกู้
28 ธ.ค. 2558

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า บริษัทได้ยื่นแบบแสดงข้อมูลการเสนอขายหุ้นกู้ของบริษัท มูลค่าไม่เกิน 1,000 ล้านบาท อายุ 2 ปี ครบกำหนดไถ่ถอนปี 2561 อัตราดอกเบี้ยคงที่ร้อยละ 5.25 ต่อปี จ่ายดอกเบี้ยทุกๆ 3 เดือนตลอดอายุหุ้นกู้  เสนอขายให้ผู้ลงทุนสถาบัน และ/หรือผู้ลงทุนรายใหญ่ เปิดเสนอขาย ระหว่างวันที่ 11–13 มกราคม 2559 ผ่านบล.เอเชีย พลัส ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์ในการนำเงินที่ได้จากการออกและเสนอขายหุ้นกู้ในครั้งนี้  เพื่อใช้เป็นทุนหมุนเวียนในการดำเนินธุรกิจของบริษัททั้งระยะสั้นและระยะยาว